6. Mednarodni festival neodvisnih uprizoritvenih umetnosti Prestopi
2023-05-12 00:00 - 2023-05-20 00:00 (Europe/Paris) | Maribor center / GT22 (Glavni trg 22, Maribor)
Vse gori, mi pa se gremo teater!

Mednarodni festival neodvisnih uprizoritvenih umetnosti Prestopi v Maribor prinaša kakovostno sodobno neodvisno produkcijo iz tujih in domačih logov.
Letošnji festivalski program desetih predstav je radoveden, zanima ga človek in ljudje v odnosu eden z drugim. Vsi gostujoči klovni, plesalke, igralke in glasbeniki sanjajo boljši svet, preizkušajo vizije prihodnosti, pripovedujejo zgodbe preteklosti in sedanjosti. Ne iščejo samo rešitve znotraj statusa quo, temveč mislijo alternative. In nas vsaj začasno odmaknejo od skrbi vsakdanjih potreb in koristi.
Vabljeni, da ta podaljšani teden preživimo skupaj. Na predstavah, koncertih in pogovorih po različnih lokacijah v mestu. Kjer si bomo povedali vse, kar nam gre. Kjer bomo kritični do družbe, gledališča, oblasti, konformizma in ozkoglednosti. In kjer bo vse to povod, razlog in vzrok za praznovanje. Iščemo smisel in se ob tem veselimo življenja.

Program: https://prestopi.si/program/
Povezava do originalnega članka

PRESTOPI: Panflutes and Paperwork/Panove piščali in papirologija
2023-05-15 18:00 - 19:00 | Maribor center / Amfiteater II. gimnazije Maribor (Trg Miloša Zidanška 1, Maribor)
Plesno-glasbena predstava, navihano navdušujoč klepet giba in zvoka.
Panove piščali in papirologija je duet posameznikov, ki se drug drugemu približujeta vsak s svojega konca. Je duhovita, očarljivo lahkotna predstava, ki se brezkompromisno podaja v globine slehernega odnosa onstran togih pravil in stereotipov medsebojne interakcije. V slabi uri želita koreografinja Ingrid Berger Myhre ter skladatelj Lasse Passage Nøsted drug z drugim in z vsemi nami deliti vse, kar premoreta, tudi svoj talent.
V sodelovanju s Festivalom Drugajanje (Bunker, II. gimnazija Maribor).
Nastopajoča: Ingrid Berger Myhre in Lasse Passage
prestopi.si

Povezava do originalnega članka

PRESTOPI: Quizoola!
2023-05-15 19:00 - 22:00 | Maribor center / SNG Maribor (Slovenska 27, Maribor)
Izjemna improvizirana predstava, v kateri nastopajoči neizprosno postavljajo vprašanja in nanje odgovarjajo.
Velikokrat slišimo, da gledališče ne daje odgovorov, temveč samo postavlja vprašanja. Dobro gledališče postavlja res dobra vprašanja. In za Quizoolo! lahko rečemo, da postavi res veliko vprašanj. Če Chuck Norris naredi vse sklece, potem kolektiv Forced Entertainment v tej predstavi postavi vsa vprašanja. A to še ni vse. Quizoola! ne samo, da sprašuje, ona odgovarja. Filozofski, trivialni ali globoko osebni odgovori nastopajočih so izmišljeni na licu mesta, vzdušje pa se spreminja od intimnega klepeta do gostilniškega kviza in absurdnega zasliševanja. Kaj se zgodi, ko ostanemo samo z vprašanji in odgovori? Quizoola!
Quizoola! je predstava v trajanju, ki jo bodo za naš festival skrajšali. Vse se bo zgodilo zgolj v treh urah. Tri ure čistega užitka in muke, čiste pronicljivosti in banalnosti, čistega veselja in žalosti.
Med predstavo lahko stopite ven in se vrnete, ko vam paše. In ni dvakrat za reči, da si boste na koncu zaželeli, da predstave še ne bi bilo konec.
prestopi.si

Povezava do originalnega članka

PRESTOPI: La Fuite/Beg (4+)
2023-05-18 11:00 | Maribor center / Glavni trg, Maribor
Akrobatska burleska za vso družino.
18. 5. na Glavnem trgu ob 11.00 in ob 16.00 / 4+
Ta kratka cirkuška forma na novo izumlja figuro klovna, ki je poskrbel za slavne ure nemega filma. Otroci in odrasli se smejimo temu, kar mu pade na glavo, zabava nas tako njegova krhkost kot njegova sposobnost, da se reši iz nerešljivih situacij.
Torba na hrbtu, on teče. Potepuh, begunec, včerajšnji ali današnji, se sooča z ovirami, ki jih na njegovi poti seje življenje. To fizično akrobatsko delo prikazuje ponoreli svet, v katerem je človek trpinčen. V njem pa lik utopista, ki sanja o boljšem svetu. Matias Pilet z gracioznostjo in nedolžnostjo uteleša tega poteptanega junaka. Akrobat, pantomimik, plesalec, ki ga odlikuje izbira minimalnih sredstev, ki se nas dotaknejo.
Nastopajoči: Matias Pilet
Produkcija: Lyévine-Marie Chevalier
prestopi.si

Povezava do originalnega članka

Prihodnost je večkanalna
2023-05-18 13:00 | Večnamenska dvorana
Gledališče Ane Monro v sodelovanju z izkušeno programersko ekipo in ARNES-om razvija SIMS (sinhroni interaktivni multi stream) – inovativno, tehnično enostavno in prostorsko prilagodljivo ready-made orodje za večkanalne spletne prenose – po meri uporabnika.
SIMS namreč z uporabo strateško razporejenih 4 kamer/mobilnih telefonov (tudi 360-stopinjske) omogoča ogled konferenc, srečanj, glasbenih in gledaliških nastopov, predstav skozi različne perspektive, ter igrivo izkušnjo menjavanja teh. Uporabnik zato postane soustvarjalec vsebin, oziroma si lahko zrežira doživetje po svoje.
SIMS je bil razvit v obdobju epidemije, ko je bil dostop do javnega prostora in publike omejen. Izkazalo pa se je, da je zelo uporaben tudi za druga, nekulturna področja, kot so šport, vzgoja in izobraževanje, gasilstvo, pohodništvo in še kaj.
S pomočjo SIMS-a lahko kdorkoli svoje vsebine na interaktiven in zabaven način neposredno posreduje komurkoli in kadarkoli. Omogoča namreč ogled teh za nazaj, tj. s časovnim zamikom – prav tako skozi različne perspektive.
Predstavitev bo vodil Goro Osojnik, ki bo predstavil tudi praktične izkušnje najrazličnejših vrst uporabe.

Gledališče Ane Monro
v sodelovanju z
Vetrinjski dvor – Narodni dom Maribor

Povezava do originalnega članka

PRESTOPI: Godzilla Tribute Band
2023-05-18 19:00 - 20:00 | Maribor center / Intimni oder GT22 (Glavni trg 22, Maribor)
Predstava, spočeta v punku in na okopih odrešeniškosti.
Godzilla je kraljica pošasti in je ena največjih ikon pop kulture nasploh. Prvič se je pojavila v japonskem filmu režiserja Ishira Honde leta 1954 in do danes so o njej posneli šestintrideset filmov, ustvarili številne videoigrice, pojavljala pa se je še v stripih, romanih in TV-nanizankah. Predstava izvorno Godzillo jemlje kot poezijo in referenčno točko za vse strahove, uničenja in skorajšnje konce … skorajšnje. Ker ni konec, dokler ni konec. In dokler ni konec, je vse strahove, uničenja in skorajšnje konce moč spremeniti v njihovo nasprotje.
Godzilla Tribute Band je kolektiv, zbran zato, da reši svet. Zato, ker si ga želi. Zato, ker ga mora. Oni so varuhi šibkejših, pozabljenih in narobe razumljenih. So motika družbenih sprememb. So pripovedovalci zgodbe, ki jo morajo deliti s preostalim svetom. In svetu ne preostane drugega, kot da jim prisluhne. In končno odraste.
Nastopajoči in soavtorji: Maja Poljanec Nemec, Miha Bezeljak in Zoran Petrovič
prestopi.si

Povezava do originalnega članka

Žogica Marogica 3+
2023-05-19 17:00 | Velika dvorana
Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.

Nakup kart

Povezava do originalnega članka

PRESTOPI: Delavnica osnov burleske in akrobatike
2023-05-19 17:00 - 18:00 | Maribor center / Vetrinjski dvor (Vetrinjska ulica 30, Maribor)
Kako je predstava La Fuite/Beg postala akrobatska burleska in kako lahko zgodbe o svetu v tem jeziku uprizorimo tudi mi.
Delavnico bo vodil Matias Pilet, soavtor predstave La Fuite/Beg. Matias bo z udeleženci pod drobnogled vzel dele predstave. S prepletanjem akrobatike in burleske bo poskušal pokazati, kako lahko akrobatika ustvari jezik, s katerim lahko pripovedujemo zgodbe in opisujemo stanje sveta.
𝗗𝗲𝗹𝗮𝘃𝗻𝗶𝗰𝗮 𝗷𝗲 𝗯𝗿𝗲𝘇𝗽𝗹𝗮č𝗻𝗮, 𝗼𝗯𝘃𝗲𝘇𝗻𝗲 𝗽𝗮 𝘀𝗼 𝗽𝗿𝗶𝗷𝗮𝘃𝗲 𝗻𝗮 𝗶𝗻𝗳𝗼@𝗺𝗼𝗺𝗲𝗻𝘁.𝘀𝗶.
𝗣𝗿𝗶𝗷𝗮𝘃𝗲 𝗱𝗼 𝟭𝟳. 𝟱.

Povezava do originalnega članka

PRESTOPI: Krog
2023-05-19 19:00 - 20:15 | Maribor center / Sodni stolp (Pristan 8, Maribor)
Dokumentarna instalacija s pripovedovanjem.
Predstava Krog raziskuje javni park kot nevralgično točko javnega življenja – tvorjenja skupnosti, prostor družabnega sodelovanja in iskanja vezi med ljudmi. Izhodišče je konkreten park železniških delavcev v Cluj-Napoci, ki je preživel številne premene. Neja Tomšič je raziskovala njegovo zgodovino in sedanjo usodo. V predstavi spremljamo pripovedovanje s pomočjo zvočnih in vizualnih orodij ter skulpture, sestavljene iz materiala z različnih gradbišč. Tako Neja kot Nonument Group raziskujejo in pripovedujejo o političnih in družbenih idejah, gibanjih ter politikah, katerih spremembe se odražajo v materialni realnosti – na skupnih javnih površinah, stavbah … Krog ostaja aktualno umetniško delo, saj vsakokrat znova kontekstualizira tudi prostor, kjer je uprizarjan – pa naj bo to zgodovina Cukrarne, bivše sinagoge, Stare mestne elektrarne ali Sodnega stolpa.
Zasnova in scenarij: Neja Tomšič
Nastopajoči: Neja Tomšič, Nika Grabar in Miloš Kosec
prestopi.si

Povezava do originalnega članka

PRESTOPI: BetON7
2023-05-19 21:00 - 22:15 | Maribor center / Intimni oder GT22 (Glavni trg 22, Maribor)
Predstava, ki razbija beton skozi glasbo.
V Betonu7 se prepleta hrepeneča balada z laibachovskimi primesmi, mistika, stkana iz tkanine vsakdana, etno, igrivost jazza, nostalgičnost minulega, monolog o hrabrosti, meditativno revolucionarna pesem … Je presunljiva zmes vsega tega, pa tudi kamnov, cementa in betona, prepletenega z nami. Ljudmi.
Izhodiščni motiv je pesem Pavle Medvešček, napisala jo je prvega dne v službi v cementarni Anhovo. BetON7 je nastajal v dialogu z mladimi in starimi prebivalci Posočja, ki so z ustvarjalci zbrali material, občutja in vtise na temo svetega v urbanem prostoru. In čeprav je to zgodba o prav specifični dolini, je to pravzaprav zgodba o vseh dolinah in vseh njihovih prebivalcih.
Nastopajoči: Anton Lorenzutti, Elisa Menon, Žiga Ipavec, Tilen Kravos, Rok Pavlin, Francesco Ivone, Tomi Novak, Maja Poljanec Nemec, Miha Nemec in Metka Knap
prestopi.si

Povezava do originalnega članka

Pandorina skrinjica 2023 - Stoletje preobrazbe plesa in glasbe
2023-05-20 19:00 | Dvorana generala Maistra
Plesna predstava na drogovih

Dvorana generala Maistra

Cena vstopnice: 15,00 – 18,00 EUR

Pomlad je čas za Pandorino skrinjico, plesno predstavo na drogovih, kjer lahko vidite čutnost, eleganco, prefinjene gibe, šport in umetnost v enem.

Ples, vrtenje in vragolije ob drogu, ki jih počnemo, ne bi bile tako zabavne, če bi jih počeli v tišini, brez glasbe. Na odru boste videli glasbeni izbor zadnjih stotih let, razvoj plesa, razvoj glasbe, 5 drogov in 60 nastopajočih. Poskrbeli bomo, da bodo publiko zasrbele pete, boki zazibali in usta onemela.
Plesna skupina Pandora deluje v okviru Društva Pandora – Art of Pole iz Maribora.

Cena vstopnic: 18 € (20. 5.); 15 € (21. 5.)
Prodaja vstopnic: Center plesa, Tkalski prehod 7 (od 4. maja dalje). Rezervacij za vstopnice ne sprejemajo. Plačilo je možno le z gotovino.
Pon., tor., sre., pet.: od 10.00 do 13.00, čet.: od 14.00 do 19.00
Dodatne informacije: info@pandora-artofpole.com

Povezava do originalnega članka

PRESTOPI: Bakice/Babice
2023-05-20 19:00 - 20:15 | Maribor center / Amfiteater II. gimnazije Maribor (Trg Miloša Zidanška 1, Maribor)
Dokumentarna predstava, pri kateri so robčki obvezna dodatna oprema.
Na Hrvaškem je od leta 2005 v veljavi zakon, na osnovi katerega so državljanke in državljani upravičeni do denarnega nadomestila, če v trgovino vrnejo prazno embalažo za pijače. Ukrep naj bi jih spodbudil k zmanjšanju količine odpadkov, toda za nekatere je zbiranje povratne embalaže postalo vir preživetja.
V predstavi spremljamo štiri mlade igralke v vlogah štirih starih brezdomk. Predstavo so avtorice ustvarile na podlagi tragičnih osebnih zgodb, ki so rezultat naše kapitalistične stvarnosti. V času, v katerem je postalo »normalno« hoditi mimo oseb, ki kopljejo po kontejnerjih, avtorice razpirajo vprašanje, kje smo in kam gremo kot posameznice oziroma posamezniki in kot družba, pri tem pa ostajajo duhovite, simpatične in predvsem človeške. Prav zaradi tega jim uspe, da se v predstavi najdemo, da nas zadene v bistvo in da jo vzamemo za svojo, ne glede na to, da stvarnosti protagonistk neposredno ne izkušamo v lastnem vsakdanu.
prestopi.si

Povezava do originalnega članka

George Garzone Crescent Group
2023-05-20 20:30 | Mali oder Narodnega doma
Cikel koncertov Blue Planet

Cena vstopnice: 8,00 – 10,00 EUR
“Sam nisem, George Garzone je mojster saksofona.« Michael Brecker

George Garzone (1950) je eden najbolj vidnih, slišanih in spoštovanih saksofonistov in pedagogov današnjega časa. Poleg svojih neverjetnih nastopov je bil mentor številnim znanim saksofonistom, kot so Branford Marsalis, Joshua Redman, Seamus Blake, Mark Turner in mnogi drugi. Garzone je v svetu znan kot izjemen jazzovski pedagog. TRrenutno poučuje na Berklee College of Music, poučeval pa je tudi na New England Conservatory, Longy School of Music, New York University, Manhattan School of Music, Northeastern University in New School University. Garzone je z igranjem pričel že v sedemdesetih, ko je bil član jazzovskega tria The Fringe, ustanovljenega leta 1972, skupaj z basistom Johnom Lockwoodom in bobnarjem Bobom Gullottijem. Pred kratkim je izdal najnovejšo zgoščenko z naslovom Crescent. Na letošnji evropski turneji bo nastopal z zasedbo, ki ji je nadel ime prav po tem albumu.
O izvajalcih:
Lenart Krečič je saksofonist, aranžer in skladatelj, je študiral na New School (BFA) in New York Univeristy (MM). Nastopal in snemal je z nekaterimi najbolj znanimi jazzovskimi glasbeniki na svetu: George Garzone, Joe Lovano, Chris Potter, Marcus Gilmore, Reggie Workman in drugi.
Ameen Saleem (USA/I) je izjemen basist, ki trenutno živi v Italiji. Dolga leta je igral z Roy Hargrove Quintetom in njegovim Big Bandom. Velja za enega najbolj iskanih basistov v Evropi.
Vladimir Kostadinović (SRB/A) velja za enega najboljših mladih evropskih bobnarjev. Leta 2008 je prejel nagrado na tekmovanju Jimmyja Wooda, poleg tega pa je nastopal in snemal z nekaterimi najvidnejšimi svetovnimi glasbeniki: Kevinom Hayesom, Bennyjem Golsonom, Antoniom Farao, Gregoryjem Porterjem, Seamusom Blakom, Bobom Mintzerjem in Duškom Gojkovićem.

Vstopnina: 10 EUR, 8 EUR študenti
Vstopnice bo mogoče kupiti tudi uro pred pričetkom koncerta na blagajni prizorišča.
Informacije: zavod.etnika@gmail.com, tel. 040 632 232

Nakup kart

Povezava do originalnega članka

PRESTOPI: Grooveland
2023-05-20 21:00 | Maribor center / Vetrinjski dvor
Večerna glasbena poslastica, ko je gledališča za tisti dan dovolj.
Grooveland je osemčlanska zasedba, ki jo na odru raznese kot glasbeno eksplozijo funka, soula, popa in jazza. So Mariborčani, ki že nekaj let vztrajno polnijo prizorišča in skrbijo za večerno energetsko sprostitev ob odlični glasbi. Preigravanju glasbenih priredb velikanov, kot so Stevie Wonder, Amy Winehouse, Earth, Wind & Fire, Tower of Power, Bruno Mars, in mnogih drugih, vse pogosteje dodajajo tudi avtorske pesmi, ki so odraz njihove raznolikosti, predanosti in kvalitete.
Vstop prost.
prestopi.si

Povezava do originalnega članka
